L'hivern del 2018-2019 va ser càlid a la major part del territori, especialment a punts elevats, i només es qualifica de normal en alguns sectors de les Terres de Ponent.
La primavera del 2019 ha estat normal o càlida, amb algunes excepcions fredes al terç nord.
A juny de 2019, la reserva d'aigua embassada a les conques internes se situa en el 80% de capacitat, amb un volum d'aigua de 559 hm 3.
Les reserves a dia d'avui se situen lleugerament per sota de les mitjanes dels darrers 5 anys i dels darrers 10 anys (580 hm 3 i 605 hm 3 respectivament).
Durant la temporada de bany del 2018 (de l'1 de juny al 14 de setembre) 238 platges s'han qualificat amb un Excel·lent, el 93,7% del total i 11 de les 12 zones de bany interior s'han qualificat de categoria Excel·lent i una de categoria Bona, localitzada a l'estany de Banyoles.
518 EDARs que sanegen i donen servei al 97% de la població catalana.
A dia d'avui podem dir que totes les estacions de depuració d'aigües residuals urbanes en servei a Catalunya són biològiques que poden ser de diferents tipologies i sistemes de tractament existents.
Totes elles tenen en comú l'objectiu d'eliminació de la càrrega contaminant continguda a l'aigua residual entrant, per reduir la presència de matèria orgànica i sòlids en suspensió, algunes disposen també de requeriments més restrictius i eliminen, a més, nitrogen i fòsfor.
Una primera classificació separaria els tractaments entre sistemes extensius i intensius.
El Parc Natural de les Capçaleres del Ter i del Freser és el darrer parc natural declarat a l'any 2015.
El total de la superfície protegida és el 31,77% del territori de Catalunya.
A l'any 2018, dels contaminants avaluats, la majoria van complir tots els seus objectius de qualitat de l'aire a totes les zones.
Pel que fa als contaminants NO 2, O 3, H 2 S i HCl, van presentar algun incompliment d'algun objectiu de qualitat de l'aire.
Actualment 637 municipis, de 948, ja disposen del Mapa de Capacitat Acústica aprovat.
D'aquest 576 estan adequats al Decret 176/2009.
Els resultats de les campanyes realitzades des del 2012 fins al 2017 han estat publicats de forma conjunta en el Mapa de qualitat del cel nocturn de Catalunya.
El mapa s'actualitza de forma periòdica per tal d'incorporar-hi les dades obtingudes en futures campanyes d'avaluació del cel nocturn.
Concretament, a la campanya de mesures del fons del cel nocturn durant el 2017 s'ha seguit amb l'avaluació de qualitat del cel nocturn d'espais naturals protegits realitzades en anys anteriors i d'aquesta manera completar els parcs naturals a Catalunya.
Les emissions de gasos amb efecte hivernacle (GEH) a Catalunya per a l'any 2016, últimes dades disponibles, van ser de 43,5 milions de tones de CO 2 equivalent.
Aquestes emissions van suposar un augment del 3% respecte de l'any anterior.
Malgrat aquest lleuger augment, les emissions es van mantenir estables des de l'any 2013.
E-PRTR són les sigles de l' European Pollutant Release and Transfer Register (Registre Europeu d'Emissions i Transferències de Contaminants), aprovat per la Comissió Europea el febrer de 2006, que recull les dades públiques d'emissions, a l'aire i a l'aigua, i de transferència de residus d'activitats amb potencial incidència sobre el medi ambient.
El nombre total d'establiments inclosos al Registre PRTR-CAT el 2017 va ser de 1.446 (56% granges, 33% industrials, 11% gestors residus).
Dades del medi ambient a Catalunya 2018
Informe sobre l'estat del medi ambient a Catalunya 2011 - 2015